Սա նշանակում է, որ կառավարությունը վաղուց ի վեր նպատակ էր հետապնդել մայրաքաղաքի կենտրոնում գտնվող այս շինությունը հանձնել Արդարադատության նախարարությանը` լուծարելով դպրոցը… Գիտենք, որ Արդարադատության նախարարության համար նոր շենք կառուցելու համար տրամադրված է նախկին «Սևան» հյուրանոցի, նախկին Արդարադատության և դարձյալ նախկին Բարձրագույն կրթության նախարարությունների տարածքը, ուր նաև պետք է տեղակայվեն Սփյուռքի, Արտաքին գործերի նախարարությունները: Նշանակում է, այդ ահռելի տարածքները քիչ են եղել և հիմա դպրոցի շենքը ևս հատկացվում է արդարադատությանը: Թե ինչ ենք անելու այսքան ընդարձակ նախարարությունները` չգիտենք, բայց ահա մայրաքաղաքում շինություններ չեն գտնվում` երաժշտական գրադարանի, մշակութային ու գիտական նշանակության այլ կազմակերպությունների համար…